52 D! SCHAFARZIK FERENC 



esetben a legmagasabb terrasz vízszintes kavicsrétegei a Candesti rétegek 

 É-i szélét képviselik. Mkazec különben azt tartja, hogy a gyűrődött 

 Kimpulungi kavicsok, ép úgy mint azok is, melyek a Kárpátok széle 

 mentén az Olttól egészen a Zsilyon túlig elhúzódnak, szintén a Candesti 

 nívóhoz tartoznak. E lerakódások gyarapították a déli kristályos pala 

 hegység sziget déli partjait és egy a sziklába bevágott terrasza jelzi a 

 levantei tó régi északi szélét. 



Nyugati Munténiában a másodlagos petróleum és aszfalt fekvőhelyek 

 fölmennek egészen a Candesti rétegek nívójáig. 



Ismerve most már a geológiai egységeket, ezek közül mint petró- 

 leum -tárta /mucikat a következőket nevezhetjük meg. Ezek 



a) flisvonulat, 



b) a subkárpáti öv, 



c) a nyugatromániai halmos vidék. 



Ezeket az öveket, valamint a rajtuk ismeretes petróleum kibúvá- 

 sokat a romániai kormánytól kinevezett petróleum-bizottság egy külön 

 térképen ábrázolta. Ezekben az övekben föllépő geológiai képződmények 

 közül a flis és a miocén sóformáció olyanoknak tekinthetők, melyekben 

 a petróleum elsődleges helyen van, míg minden ezeknél fiatalabb elő- 

 fordulás másodlagos. 



Általában véve azt látjuk, hogy valamennyi eddig fölsorolt harmad- 

 időbeli emeletben találni petróleumot, de azért mégis leggazdagabb a 

 meotiai emelet. A miocén sóformáció és a pannóniai emeletek határo- 

 zottan szegények és a paleogén ezidőszerint szintén annak látszik, de 

 megjegyzendő, hogy eddigelé — kivált Moldvában — kellőképen átkutatva 

 még nincsen. 



A III. petroleumkongresszus alkalmával L. MRAZEC-nek egy igen 

 fontos értekezése jelent meg, melyben behatóan a petróleum genezisével, 

 migrátiójával és a petroleumtelepek keletkezésével foglalkozik. Olyan 

 jelenségek ezek, melyek bennünket geológusokat különösen érdekelnek s 

 a melyek egynémelyikével a kongresszus tartalma alatt MitAZEc-en kívül 

 többé-kevésbbé hasonló szellemben még Grybowski, Day, Höfer, Engler, 

 Andrussow és mások is foglalkoztak. 



A petróleum genezisére nézve a legtöbben elvetve a Mendele.tkff 

 szerinti anorganikus leszármaztatást, teljesen Engler C. karlsruhei poly- 

 technikumi tanár nézetéhez csatlakoztak, mely szerint a petróleum eredeti 

 anyaga egy zsiradék, mely leginkább az egykori sóstenger sekély lagu- 

 náiban elpusztult és finom iszappal betakart, nagyobbrészt állati mikro- 

 organizmások bomlásából keletkezett. Engler különben még más tekin- 

 tetben is tört lándzsát a petróleum organikus eredete mellett. 



Tudvalevőleg a nyers petróleum optikailag aktiv viselkedésű és 

 ennek kapcsán csakhamar fölmerült az a további kérdés is, hogy vájjon 



